เห็นดีล ensogo ของร้านนี้ มีให้เลือกสาขาเพลินนารี่ด้วย ใกล้บ้านเลยซื้อดีลมาลองค่ะ 

<<การเดินทาง>>

ร้านตั้งอยู่ในเพลินนารี่ มอล ถ.วัชนพล ค่ะ ร้านอยู่ชั้น 2 เพลินนารี่ มีที่จอดรถสะดวกสบายค่ะ

<<บรรยากาศ & บริการ>>

ชอบบรรยากาศร้านมากเลยค่ะ ใช้วัสดุอุปกรณ์บ้านๆ มาแต่งร้าน และมีการแซมด้วยสารพัดตุ๊กตาหมี เพราะสัญลักษณ์ของเพลินนารี่คือน้องหมี 

การบริการ ดีมากนะคะ ประทับใจอะ น้องๆ สุภาพกันมาก เราสั่งอาหารมาหลายอย่าง เพราะตอนแรกเพื่อนจะมาทานด้วย แต่นางติดธุระกระทันหัน ทานไม่หมด น้องเดินมาถามเลยค่ะ ว่าอาหารโอเคมั้ย มีอะไรผิดปกติมั้ย เราบอกว่าอร่อยแต่ทานไม่หมด ไม่มีอะไรผิดปกติ น้องรีบเอาไปใส่ห่อกลับบ้านให้ค่ะ 

<<อาหาร>>

ก็เน้นอาหารอีสานนะคะ แต่มีอาหารจานเดียว และอาหารทานเล่นหลากหลาย ราคาขึ้นห้าง ก็สูงนิดนึง

ที่ลอง

■ ตำปูปลาร้า เพิ่มแหนมตุ้ม (80+40) 4.5/5

ส้มตำอร่อยเลยค่ะ ตำมาแบบน้ำแห้งๆ ปลาร้าหอมกำลังนัว กลิ่นปลาร้าไม่แรงจัดมากเกินไป ส้มตำรสกำลังดี เปรี้ยว-เค็ม-เผ็ด ไม่หวานค่ะ ที่ถูกใจคือตำใส่มะกอกด้วย หายากนะคะสำหรับร้านนอกภาคอีสานที่จะตำปูปลาร้า ใส่มะกอก ชอบค่ะ 

สำหรับแหนมตุ้ม รสชาติแบบแหนมทั่วไปค่ะ 


■ ซาลม่อนแสนแซ่บ (150 บ.) 2.5/5

จานนี้ไม่ค่อยประทับใจค่ะ ซาลม่อนสไลซ์มาบางมาก บางจนแห้ง น้ำราดรสชาติไม่กลมกล่อมเท่าที่ควร บอกไม่ถูกเหมือนกันว่าขาดอะไร แต่ชิมแล้วแปร่งๆ


■ หมี่ผัดผักกระเฉด (130 บ.) 4/5

จานนี้อร่อยค่ะ ผัดมาดูแห้งมาก แต่รสชาติกำลังดี ออกสามรส หวาน-เค็ม-เผ็ด แต่ผักกระเฉดแอบน้อยอะ ดูรูปคนอื่น ผักกระเฉดเต็มจานเชียว 


■ น้ำลูกหม่อน (75 บ.)

ในเมนูเขียนว่าน้ำใบหม่อน แต่จริงๆ คือน้ำลูกหม่อนนะ เป็นของบุญรอดค่ะ เปรี้ยว-หวาน อร่อยดี ชอบแก้วที่เสิร์ฟน้ำค่ะ ดูไทยๆ ย้อนยุคดี

##ราคาอาหาร ยังไม่รวม vat & sc นะคะ##


<<สรุป>>

โดยรวมก็ชอบนะคะ อาหารก็อร่อยบ้าง ไม่อร่อยบ้าง แต่ประทับใจการบริการมากค่ะ จริงๆ ราคาอาหารก็สูงนิดนึง แต่ก็ราคาขึ้นห้างอะเนอะ ก็ประมาณนี้ทั้งนั้น ก็พอรับได้ค่ะ
